

**Anul 2024 – numărul 7**

**12 - 16 februarie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 12 - 16 februarie 2024 3](#_Toc159228139)

[Selecție de Acte normative apărute în Monitorul Oficial al României în perioada 12 - 16 februarie, 2024 3](#_Toc159228140)

[Comunicate de presă ale Guvernului României 5](#_Toc159228141)

[Premierul Marcel Ciolacu: Românii reprezintă cea mai numeroasă comunitate de străini din Italia, care își doresc păstrarea legăturii spirituale cu țara 5](#_Toc159228142)

[Întrevederea dintre premierul României, Marcel Ciolacu, și Marele Cancelar al Ordinului de Malta, Riccardo Paternò di Montecupo 5](#_Toc159228143)

[Premierul Marcel Ciolacu: Întâlnirile periodice cu mediul de afaceri ne ajută să ajustăm măsurile guvernamentale cu așteptările întreprinzătorilor 7](#_Toc159228144)

[Premierul Marcel Ciolacu: Digitalizarea este principalul instrument prin care avem în vedere îmbunătățirea serviciilor publice și aducerea cât mai multor fonduri la buget 7](#_Toc159228145)

[Premierul Marcel Ciolacu: Guvernul susține industria românească atât prin direcționarea de fonduri publice, cât și prin soluții legislative 7](#_Toc159228146)

[Informaţie Europeană 8](#_Toc159228147)

[NOUTĂȚI – Informații UTILE 9](#_Toc159228148)

[Se dă startul selecției naționale pentru Best Tourism Villages 2024! 9](#_Toc159228149)

[PEO: Lista intermediară 2 a proiectelor rezervă în etapa tehnică și financiară calitativă pe apelul pentru consolidarea dialogului social și a parteneriatelor pentru ocupare și formare III – Organizațiile societății civile – Regiuni mai puțin dezvoltate 10](#_Toc159228150)

[MIPE: Calendarul estimativ consolidat al lansărilor de apeluri de proiecte pentru trimestrul I al anului 2024 10](#_Toc159228151)

[MCID A APROBAT SCHEMA DE AJUTOR DE STAT ”SUSȚINEREA PARTICIPĂRII ROMÂNIEI LA PARTENERIATELE ȘI MISIUNILE DIN CADRUL PROGRAMELOR ORIZONT 2020 ȘI ORIZONT EUROPA” 11](#_Toc159228152)

[MADR: Comisia Europeană a decis să aplice o derogare de la standardul GAEC 8 11](#_Toc159228153)

[Consultări Publice 12](#_Toc159228154)

[Investițiile de anvergură în regiunile mai puțin dezvoltate, stimulate printr-o schemă de ajutor de stat de 2,25 miliarde lei 12](#_Toc159228155)

[Dezbatere publică pachet informații ”Provocări - Schimbare” (PPS) 13](#_Toc159228156)

[MCID anunță lansarea în consultare publică a Ghidului Solicitantului pentru Apelul de proiecte: ”Sprijin pentru proiecte de CDI pentru consorții tematice între parteneri publici-privați” 13](#_Toc159228157)

[MADR lansează un proiect de act normativ pentru aprobarea plafoanelor alocate ajutoarelor naționale tranzitorii în sectorul vegetal 14](#_Toc159228158)

[PNRR 14](#_Toc159228159)

[PNRR: Listele finale cu proiectele admise/respinse la finanțare pe apelul privind crearea unei rețele de centre de zi pentru copiii expuși riscului de a fi separați de familie 14](#_Toc159228160)

[PNRR C3/S/I.1.A – A fost modificat GS „Înființarea de centre de colectare prin aport voluntar” 15](#_Toc159228161)

[PNRR: Ministerul Educației lansează apelul „Formarea profesioniștilor din educația timpurie” 16](#_Toc159228162)

[PNRR: Lista contractelor semnate în cadrul Planului Național de Redresare și Reziliență – Componenta 11 – Turism și cultură – Jalon 336, Investiția 2, Modernizarea /crearea de muzee și memoriale. 16](#_Toc159228163)

[PNRR: Lista contractelor semnate în cadrul Planului Național de Redresare și Reziliență – Componenta 11 – Turism și cultură – Jalon 334, Investiția 1. Promovarea celor 12 rute turistice/culturale 16](#_Toc159228164)

[PNRR: Calendarul apelurilor actualizat la data de 07.02.2024 17](#_Toc159228165)

[PNRR: Ordinul ministrului investițiilor și proiectelor europene nr. 6504/29.12.2023 pentru aprobarea schemei de ajutor de stat și de minimis pentru facilitarea accesului întreprinderilor la finanțare prin instrumente de garantare din Fondul de fonduri pentru digitalizare, acțiune climatică și alte domenii de interes 17](#_Toc159228166)

[Apeluri – Finanțări 18](#_Toc159228167)

[A fost prelungit termenul pentru cele trei apeluri de exprimare a interesului lansate în cadrul Programului Tranziție Justă 18](#_Toc159228168)

[PIDS a prelungit până pe 25 martie perioada de depunere privind apelul „Comunități de seniori” 18](#_Toc159228169)

[ANUNȚ în atenția tuturor celor interesați să aplice în cadrul Programului „CONSTRUCTPLUS” 18](#_Toc159228170)

[Din Actualitatea Europeană 19](#_Toc159228171)

[Previziunile economice din iarna anului 2024: o redresare întârziată a creșterii în contextul unei scăderi mai rapide a inflației 19](#_Toc159228172)

[AggregateEU lansează prima licitație pe termen mediu pentru a asigura o aprovizionare cu energie stabilă și previzibilă 21](#_Toc159228173)

[Comisia monitorizează punctele forte și provocările competitivității UE 21](#_Toc159228174)

[Comisia raportează în legătură cu implementarea eficace a Regulamentului privind conținutul online cu caracter terorist 23](#_Toc159228175)

[Fermierii europeni exceptați de la normele privind terenurile lăsate în pârloagă 24](#_Toc159228176)

Repere din agenda publică a conducerii Instituţiei Prefectului - Judeţul Hunedoara   
în perioada 12 - 16 februarie 2024

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și subprefecților SZÉLL Lőrincz și Constantin FULGA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***12 februarie*** |
| *Întâlnire de lucru cu instructorii școlilor de șoferi din județul Hunedoara.* | ***13 februarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***14 februarie*** |
| *Întâlnire de lucru cu primarul orașului Aninoasa pentru a evalua stadiul lucrărilor la noile blocuri finanțate de Guvernul României.* | ***14 februarie*** |
| *Participare la Ședința ordinară a Comitetului Județean pentru Situații de Urgență Hunedoara.* | ***15 februarie*** |
| *Participare la primul test al sistemului "Step-Hear", recent implementat la Oficiul Poștal Deva 1.* | ***16 februarie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 12 - 16 februarie, 2024

**Monitorul Oficial, Partea I, nr. 119 / 12 Februarie 2024**

* Nr. **49** / **9 Februarie 2024**, Ministerul Agriculturii și Dezvoltării Rurale - Ordin pentru modificarea Ordinului ministrului agriculturii și dezvoltării rurale nr. 57/2023 privind aprobarea modelelor cererilor de plată pentru intervenția DR-06 - Bunăstarea animalelor din cadrul Planului strategic PAC 2023-2027 .

**Monitorul Oficial, Partea I, nr. 120 / 12 Februarie 2024**

* Nr. **112** / **8 Februarie 2024**, Guvernul României - Hotărâre privind aprobarea Regulamentului de organizare și funcționare a Comitetului de organizare a funeraliilor de stat și a componenței acestuia.
* Nr. **16** / **6 Februarie 2024**, Ministerul Afacerilor Interne - Ordin privind constituirea Comisiei de dialog social la nivelul Ministerului Afacerilor Interne.
* Nr. **75** / **25 Ianuarie 2024**, Agenția Națională de Cadastru și Publicitate Imobiliară - Ordin privind modificarea Procedurii și modalității de alocare a sumelor, precum și raportarea de către beneficiari a stadiului de execuție a lucrărilor pentru lucrările de înregistrare sistematică inițiate de unitățile administrativ-teritoriale, aprobate prin Ordinul directorului general al Agenției Naționale de Cadastru și Publicitate Imobiliară nr. 819/2016.
* Nr. **100** / **31 Ianuarie 2024**, Directoratul Național de Securitate Cibernetică - Ordin privind aprobarea politicilor de confidențialitate și transparență ale Platformei Naționale pentru Raportarea Incidentelor de Securitate Cibernetică.

**Monitorul Oficial, Partea I, nr. 121 / 12 Februarie 2024**

* Nr. **266** / **6 Februarie 2024**, Ministerul Finanțelor - Ordin pentru modificarea Ordinului ministrului finanțelor publice nr. 2.873/2016 privind reglementarea procedurii de raportare a unor indicatori economico-financiari de către operatorii economici cu capital/patrimoniu integral ori majoritar deținut direct sau indirect de autoritățile publice centrale ori locale.

**Monitorul Oficial, Partea I, nr. 123 / 13 Februarie 2024**

* Nr. **20396** / **6 Februarie 2024**, Ministerul Cercetării, Inovării și Digitalizării - Ordin privind aprobarea Schemei de ajutor de stat „Susținerea participării României la parteneriatele și misiunile din cadrul programelor Orizont 2020 și Orizont Europa“, aferentă Planului național de redresare și reziliență al României, pilonul III, componenta C9 „Suport pentru sectorul privat, cercetare, dezvoltare și inovare“, investiția 7 „Consolidarea excelenței și susținerea participării României la parteneriatele și misiunile din cadrul programului Orizont Europa“.

**Monitorul Oficial, Partea I, nr. 124 / 13 Februarie 2024**

* Nr. **3069** / **15 Ianuarie 2024**, Ministerul Educației - Ordin pentru modificarea anexelor nr. 1 și 2 la Ordinul ministrului educației nr. 6.072/2023 privind aprobarea unor măsuri tranzitorii aplicabile la nivelul sistemului național de învățământ preuniversitar și superior.

**Monitorul Oficial, Partea I, nr. 127 / 14 Februarie 2024**

* Nr. **617** / **12 Februarie 2024**, Ministerul Muncii și Solidarității Sociale / Nr. **374** / **9 Februarie 2024**, Ministerul Investițiilor și Proiectelor Europene - Ordin privind aprobarea termenelor și formatului de transmitere a situațiilor centralizatoare, precum și alte aspecte legate de modalitatea de comunicare între autoritățile implicate pentru asigurarea sprijinului material conform mecanismului de implementare a măsurilor de acordare a unui sprijin material pentru anumite categorii de persoane defavorizate, în perioada 2024-2027, aprobat prin Hotărârea Guvernului nr. 70/2024.

**Monitorul Oficial, Partea I, nr. 128 / 15 Februarie 2024**

* Nr. **29** / **31 Ianuarie 2024**, Ministerul Agriculturii și Dezvoltării Rurale / Nr. **21** / **1 Februarie 2024**, Autoritatea Națională Sanitară Veterinară și pentru Siguranța Alimentelor- Ordin pentru aprobarea regulilor naționale privind importul de produse ecologice și de produse în conversie din țări terțe, pe teritoriul României.

**Monitorul Oficial, Partea I, nr. 129 / 15 Februarie 2024**

* Nr. **645** / **7 Februarie 2024**, Ministerul Transporturilor și Infrastructurii - Ordin privind aprobarea Schemei de ajutor de stat pentru realizarea de investiții în Suprastructura portuară de încărcare/descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina.

**Monitorul Oficial, Partea I, nr. 130 / 15 Februarie 2024**

* Nr. **23** / **13 Februarie 2024**, Ministerul Afacerilor Interne - Ordin privind stabilirea procedurii de efectuare a plății sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din instituțiile și autoritățile publice, devenite executorii în perioada 1 ianuarie-31 decembrie 2024.

**Monitorul Oficial, Partea I, nr. 131 / 15 Februarie 2024**

* Nr. **61** / **14 Februarie 2024**, Ministerul Agriculturii și Dezvoltării Rurale - rdin privind stabilirea cotei pentru decontarea cheltuielilor aferente consumului de energie electrică pentru irigații, realizat în anul 2023.

**Monitorul Oficial, Partea I, nr. 134 / 16 Februarie 2024**

* Nr. **25031** / **15 Februarie 2024**, Ministerul Familiei, Tineretului și Egalității de șanse - Ordin privind modificarea Ghidului specific - Condiții de accesare a fondurilor europene aferente Planului național de redresare și reziliență - sesiunea a II-a, în cadrul apelului de proiecte PNRR/2024/C13/I1, componenta 13 - Reforme sociale, investiția I1: Crearea unei rețele de centre de zi pentru copiii expuși riscului de a fi separați de familie, aprobat prin Ordinul ministrului familiei, tineretului și egalității de șanse nr. 25.007/2024.

**Monitorul Oficial, Partea I, nr. 135 / 16 Februarie 2024**

* Nr. **8** / **16 Februarie 2024**, Guvernul României - Ordonanță de urgență pentru modificarea Ordonanței Guvernului nr. 24/2016 privind organizarea și desfășurarea activității de neutralizare a subproduselor de origine animală care nu sunt destinate consumului uman, precum și pentru aprobarea unor măsuri de aplicare a acesteia.
* Nr. **116** / **16 Februarie 2024**, Guvernul României - Hotărâre pentru modificarea art. 8 din Hotărârea Guvernului nr. 846/2023 privind aprobarea Programului de susținere a producției de legume cultivate în spații protejate pentru perioada 2023-2024 și pentru modificarea art. 8 din Hotărârea Guvernului nr. 1.569/2022 privind aprobarea programului de susținere a producției de tomate în spații protejate pentru anul 2023.
* Nr. **253** / **15 Februarie 2024**, Agenția Națională de Administrare Fiscală - Ordin pentru modificarea modelului, conținutului și instrucțiunilor de completare ale formularului 208 „Declarație informativă privind impozitul pe veniturile din transferul proprietăților imobiliare din patrimoniul personal“, aprobat prin Ordinul ministrului finanțelor publice și al ministrului justiției nr. 1.022/2.562/2016 privind aprobarea procedurilor de stabilire, plată și rectificare a impozitului pe veniturile din transferul proprietăților imobiliare din patrimoniul personal și a modelului și conținutului unor formulare utilizate în administrarea impozitului pe venit.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Premierul Marcel Ciolacu: Românii reprezintă cea mai numeroasă comunitate de străini din Italia, care își doresc păstrarea legăturii spirituale cu țara

**PRIM-MINISTRUL MARCEL CIOLACU A AVUT, ÎN CADRUL VIZITEI DE LUCRU PE CARE O EFECTUEAZĂ ÎN ITALIA, O ÎNTREVEDERE CU PRIMARUL ORAȘULUI ROMA, ROBERTO GUALTIERI.**

În cadrul discuțiilor, premierul a subliniat evoluția ascendentă a relației româno-italiene din ultimul an, precum și excelenta integrare a comunității românești din Italia, facilitată și de eforturile autorităților italiene.   
În discuția purtată cu edilul Capitalei italiene, șeful Executivului român i-a transmis acestuia și câteva dintre așteptările comunității românești din Italia, inclusiv aceea de a avea propria catedrală ortodoxă la Roma. ”Românii reprezintă cea mai numeroasă comunitate de străini din Italia, sunt cetățeni europeni, bine integrați, care își doresc păstrarea legăturii spirituale cu țara de origine”, a declarat prim-ministrul Marcel Ciolacu.  
Evocând, totodată, încărcătura simbolică pe care o au unele dintre monumentele din centrul Romei, premierul Marcel Ciolacu a exprimat disponibilitatea Guvernului român de a contribui financiar la restaurarea Statuii Sfântului Petru de pe Columna lui Traian, monument emblematic care ilustrează legăturile istorice profunde dintre România și Italia.

Premierul Marcel Ciolacu a început astăzi o vizită de două zile în Republica Italiană unde va participa la cea de-a treia ședință comună a Guvernelor României și Italiei, organizată la 13 ani după precedentul summit interguvernamental.   
Prim-ministrul va avea mai multe întrevederi la nivel înalt cu oficiali italieni și, de asemeni, s-a întâlnit în cursul acestei zile cu reprezentanți ai comunității de români din Italia.

\*

Întrevederea dintre premierul României, Marcel Ciolacu, și Marele Cancelar al Ordinului de Malta, Riccardo Paternò di Montecupo

Evoluția în relațiile diplomatice bilaterale, activitatea umanitară susținută desfășurată de Ordinul Suveran de Malta (OSM) în România, situația populației afectate de conflicte în Ucraina și Fâșia Gaza și soluțiile de pace în aceste regiuni au fost principalele teme abordate în cadrul întâlnirii dintre premierul României, Marcel Ciolacu, și Marele Cancelar al Ordinului de Malta, Riccardo Paternò di Montecupo, primul eveniment de pe agenda vizitei pe care premierul României o efectuează la Roma.

Premierul Marcel Ciolacu a salutat relațiile diplomatice de aproape un secol pe care țara noastră le are cu Ordinul Suveran de Malta și a subliniat atașamentul comun pentru aceleași principii și valori în sferă umanitară și în susținerea păcii.

De asemenea, și-a exprimat aprecierea pentru activitatea umanitară susținută pe care Ordinul o desfășoară în România, prin asistență oferită mai multor categorii vulnerabile - bătrâni, bolnavi, copii cu dizabilități, familii nevoiașe – dar și prin expertiza în gestionarea unor situații de urgență precum inundații și înzăpeziri, Serviciul de Ajutor Maltez din România (SAMR) fiind recunoscut ca partener de către Departamentul pentru Situații de Urgență (DSU) din țara noastră.

”*Exemplară a fost și mobilizarea Ordinului în România pe perioada pandemiei de COVID-19 și aș dori să mulțumesc ambasadorului Musneci și echipei sale pentru nenumăratele gesturi de solidaritate în sprijinul celor vulnerabili, precum și al personalului medical din țara noastră*”, a adăugat șeful Executivului de la București.

Premierul român a menționat și implicarea voluntarilor Ordinului în sprijinirea refugiaților ucraineni, prin asistență oferită autorităților române la punctele de trecere ale frontierei și prin alte acțiuni. ”*Este nevoie de sprijin susținut și predictibil, pe toate palierele, pentru Ucraina, victimă a unei agresiuni ruse contrare dreptului internațional și dreptului umanitar. Contăm în continuare pe vocea Ordinul Suveran de Malta în forurile multilaterale, pentru a opri agresiunea rusă și a sprijini Ucraina. Facem un apel către OSM ca vocea sa să fie, în continuare, în favoarea respectării dreptului internațional și a protejării populației civile”* – a subliniat, în context, Marcel Ciolacu.

Șeful Executivului de la București a ținut să evidențieze în mod special deschiderea României spre realizarea de schimburi de experiență în domeniul asistenței umanitare cu OSM, domeniu de excelență al Ordinului Suveran de Malta, în contextul în care țara noastră se află în proces de eficientizare a politicii de cooperare internațională pentru dezvoltare și asistență umanitară, și a adresat Marelui Cancelar al Ordinului de Malta, Riccardo Paternò di Montecupo, invitația de a vizita România.

Din delegația română condusă de premierul Ciolacu au mai făcut parte vicepremierul Marian Neacșu și ministrul de externe, Luminița Odobescu.

La rândul său, Riccardo Paternò di Montecupo, Marele Cancelar al Ordinului Suveran Militar de Malta, a fost însoțit de Giampaolo Cantini, Secretar General pentru afaceri externe, și de Roberto Musneci, Ambasadorul OSM în România.

**Informații suplimentare**

Relațiile diplomatice între România și Ordinul Suveran Militar Ospitalier al Sfântului Ioan de Ierusalim, de Rodos și de Malta (Ordinul Suveran de Malta/OSM) au fost stabilite, la nivel de legație, în decembrie 1932, iar în ianuarie 1933 primul reprezentant diplomatic al Ordinului în România, contele Géraud Michel de Pierredon, își prezenta scrisorile de acreditare în această calitate.

Aceste relații au încetat în 1948, fără să fie denunțate de vreuna din părți, și au fost reluate în primăvara anului 1991.

Serviciul de Ajutor Maltez din România gestionează în prezent 17 centre, cu peste 1200 de voluntari, susținând programe de asistență medicală, de intervenție umanitară de urgență în cazul catastrofelor naturale, programe dedicate persoanelor cu dizabilități, persoanelor în vârstă, copiilor și celor lipsite de mijloace de subzistență (centre sociale, cantine, aziluri de noapte și pentru iarnă etc.), precum și persoanelor aparținând minorității rome.

SAMR a avut intervenții rapide și specializate în contextul valurilor de inundații care au afectat infrastructura urbană și rurală din țara noastră în 2005, 2006 și 2010 și a fost puternic mobilizat în timpul pandemiei de COVID-19. În prezent, participă la exerciții periodice cu Departamentul pentru Situații de Urgență (DSU), pentru coordonare eficientă în caz de necesitate.

\*

Premierul Marcel Ciolacu: Întâlnirile periodice cu mediul de afaceri ne ajută să ajustăm măsurile guvernamentale cu așteptările întreprinzătorilor

Premierul Marcel Ciolacu a avut o serie de discuții aplicate cu reprezentanții Consiliului național al întreprinderilor private mici și mijlocii din România (CNIPMMR). Dialogul a vizat provocările pe care firmele le întâmpină în activitatea lor, în special din perspectiva interacțiunilor cu instituțiile statului, și propuneri de îmbunătățire a acestora.

Șeful Executivului a amintit noile măsuri fiscale aplicabile de la începutul anului și a apreciat feed-back-ul primit din partea oamenilor de afaceri în legătură cu punerea lor în practică.

*”Firmele mici și mijlocii reprezintă o componentă vitală a economiei românești și întâlnirile periodice cu mediul de afaceri ne ajută să ajustăm măsurile guvernamentale cu așteptările întreprinzătorilor. Ne propunem să nu mai avem în economie activități nefiscalizate, dar nu vrem să complicăm sau să îngreunăm viața oamenilor de afaceri și pe linia aceasta se înscriu și eforturile noastre de digitalizare a autorităților statului”* a declarat premierul Ciolacu.

La rândul lor, reprezentanții CNIPMMR au apreciat constanța întâlnirilor avute cu primul-ministru și cu reprezentanții Guvernului și faptul că au fost găsite împreună rezolvări la o mare parte din problemele întreprinzătorilor.

Din partea Guvernului, alături de premierul Marcel Ciolacu, au mai participat la discuții vicepremierul Marian Neacșu, ministrul Economiei, Antreprenoriatului și Turismului, Radu Oprea, șeful Cancelariei Prim-Ministrului, Mihai Ghigiu.

\*

Premierul Marcel Ciolacu: Digitalizarea este principalul instrument prin care avem în vedere îmbunătățirea serviciilor publice și aducerea cât mai multor fonduri la buget

Premierul Marcel Ciolacu a avut o întrevedere cu delegația Băncii Mondiale condusă de Asad Alam, director regional pentru creștere echitabilă, finanțe și instituții pentru Europa și Asia Centrală.

Menținerea stabilității economice a României în contextul actualei dinamici geopolitice este o prioritate a Guvernului și o strategie eficientă de atragere a investitorilor, a afirmat prim-ministrul. Șeful Executivului a prezentat setul de măsuri pentru combaterea  evaziunii fiscale, eficientizarea colectării și de reducere a cheltuielilor bugetare luate de Guvern.

*”Digitalizarea este principalul instrument prin care avem în vedere îmbunătățirea serviciilor publice și aducerea cât mai multor fonduri la buget pentru a finanța programele sociale și de dezvoltare economică”,* a subliniat prim-ministrul Marcel Ciolacu.

Reprezentanții Băncii Mondiale au apreciat atenția acordată de Guvernul României digitalizării pentru monitorizarea cheltuielilor publice și a arătat disponibilitatea de a oferi asistență autorităților române pentru atingerea obiectivelor.

\*

Premierul Marcel Ciolacu: Guvernul susține industria românească atât prin direcționarea de fonduri publice, cât și prin soluții legislative

Stabilitatea politică, economică, legislativă, dialogul deschis și constant între Guvern și mediul de afaceri sunt în măsură să crească încrederea investitorilor în economia românească, a subliniat premierul Marcel Ciolacu la întâlnirea cu reprezentanții Confederației Patronale Concordia, care a avut loc astăzi, la Palatul Victoria.

*”Industria românească se dezvoltă în majoritatea sectoarelor de activitate. O arată atât cifrele, cât și proiectele de succes pe care le văd în deplasările pe care le fac în țară sau despre care sunt informat la întâlnirile cu mediul de afaceri. La nivelul Guvernului acordăm susținere industriei românești atât prin direcționarea de fonduri publice, cât și  prin soluții legislative”,* a afirmat prim-ministrul Marcel Ciolacu.

Reprezentanții Confederației Patronale Concordia au apreciat investițiile publice fără precedent direcționate pentru finanțarea proiectelor de infrastructură care se derulează în România și au punctat faptul că, alături de dezvoltarea proiectelor rutiere, este nevoie de un accent mai puternic asupra celor din sectorul feroviar.

În consultările cu reprezentanții Concordia au fost abordate și teme legate de fiscalitate și combaterea evaziunii fiscale prin introducerea instrumentelor digitale. Reprezentanții Guvernului au arătat disponibilitatea de a face ajustările necesare în aplicarea acestor instrumente digitale, în funcție de rezultatele obținute în primele luni de aplicare și de propunerile venite din partea mediului de afaceri.

O altă temă importantă de discuție a avut în vedere promovarea produselor românești pe piețele internaționale prin pârghiile pe care Guvernul le are la dispoziție.

Stabilizarea prețurilor la unele categorii de produse a fost un alt subiect în dialogul reprezentanților Guvernului cu cei ai patronatelor. În acest context, premierul Marcel Ciolacu a arătat deschiderea Guvernului spre consultarea mediului de afaceri pentru stabilirea unui acord de voluntariat care să aibă în vedere stabilitatea prețurilor la unele produse alimentare.

Dialogul cu reprezentanții Confederației Patronale Concordia va continua cu o succesiune periodică.

Din partea Guvernului, alături de premierul Marcel Ciolacu, au mai participat la discuții vicepremierul Marian Neacșu, ministrul Finanțelor, Marcel Boloș, ministrul Economiei, Antreprenoriatului și Turismului, Radu Oprea, ministrul Cercetării, Inovării și Digitalizării, Bogdan Ivan, șeful Cancelariei Prim-Ministrului, Mihai Ghigiu, secretarul de stat în ministerul Muncii și Solidarității Sociale, Cristian Vasilcoiu, reprezentanții Cancelariei Prim-Ministrului Florin Spătaru, consilier de stat, și Mihai Constantin, secretar de stat.

Delegația Confederației Patronale Concordia a fost condusă de președintele organizației, Dan Șucu, și de directorul executiv, Radu Burnete.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE**  **1 ianuarie - 30 iunie 2024**  Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:   * apărarea **statului de drept**, a **democrației** și a **unității** * consolidarea **competitivității** noastre * urmărirea unei **tranziții verzi și juste** * consolidarea **agendei** noastre **sociale și de sănătate** * protejarea **oamenilor** și a **frontierelor** * promovarea unei **Europe cu rol semnificativ în lume**   ***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*  Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).  [Site-ul președinției belgiene](https://belgian-presidency.consilium.europa.eu/)  [Prioritățile președinției belgiene](https://belgian-presidency.consilium.europa.eu/en/programme/priorities/)  [Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

Se dă startul selecției naționale pentru Best Tourism Villages 2024!

Ministerul Economiei, Antreprenoriatului și Turismului (MEAT) dă startul selecției naționale a localităților care aspiră la titlul de *Best Tourism Villages*!  Inițiativa este premergătoare desfășurării celei de-a patra ediții a competiției internaționale a Organizației Mondiale a Turismului (OMT), prin intermediul căreia, anual, sunt identificate exemple remarcabile de destinații pentru turismul rural.

În urma depunerii candidaturilor și evaluării acestora, România va transmite către OMT cel mult 8 propuneri de destinații turistice, care vor concura cu alte destinații din întreaga lume. Localitatea candidată trebuie să aibă o densitate scăzută a populației și cel mult 15.000 de locuitori, conform ultimului recensământ, să fie localizat într-un peisaj cu o prezență importantă a activităților tradiționale și să împărtășească valorile și stilul de viață al comunității.

În procesul de evaluare, se vor puncta următoarele criterii de selecție:

* resursele culturale și naturale,
* promovarea și conservarea resurselor culturale,
* durabilitate economică,
* socială și de mediu,
* dezvoltarea turismului și integrarea lațului valoric,
* guvernanța și prioritizarea turismului,
* infrastructură și conectivitate,
* sănătate,
* siguranță și securitate,
* materiale de prezentare (video, imagini).

Destinațiile din partea României, care vor participa în cadrul competiției mondiale, vor avea șansa de a fi desemnate *Best Tourism Villages* sau de a fi incluse în Programul *Upgrade,*prin care vor beneficia de suport din partea OMT și a partenerilor pentru îmbunătățirea domeniilor de activitate identificate ca mai puțin dezvoltate în urma evaluării.  

Destinațiile recunoscute ca *Best Tourism Villages*, precum și cele selectate pentru a participa în cadrul Programului *Upgrade*, vor deveni membre ale unei rețele care facilitează schimbul de informații, experiențe și de bune practici. Rețeaua include, de asemenea, experți, parteneri publici și privați din domeniul promovării turismului pentru dezvoltare rurală.

Pentru participarea la concurs, candidaturile vor fi transmise către Ministerul Economiei, Antreprenoriatului și Turismului, via e-mail, la adresa [iulia.dangulea@mturism.ro](mailto:iulia.dangulea@mturism.ro), până la data de**22 martie 2024.**

Documentul de candidatură este formularul *Application Form*care se poate accesa la adresa [https://www.unwto. org/tourism-villages/wp-content/uploads/2024/01/Application-Form-EN-2024.pdf](https://www.unwto.org/tourism-villages/wp-content/uploads/2024/01/Application-Form-EN-2024.pdf). În cadrul acestuia vor fi transmise și formularele *Candidacy Document*și *General Presentation Template*care pot fi accesate aici: <https://www.unwto.org/tourism-villages/en/the-initiative/>, precum și materiale foto și video, și alte informații. Formularele vor fi completate în limba engleză.

Regulamentul poate fi consultat aici:[regulament concurs 2024](https://economie.gov.ro/wp-content/uploads/2024/02/regulament-concurs-2024.doc)

Mai multe informații sunt disponibile aici: <https://www.unwto.org/tourism-villages/en/>

 Sursa: MEAT

\*

PEO: Lista intermediară 2 a proiectelor rezervă în etapa tehnică și financiară calitativă pe apelul pentru consolidarea dialogului social și a parteneriatelor pentru ocupare și formare III – Organizațiile societății civile – Regiuni mai puțin dezvoltate

 Autoritatea de Management pentru Programul Educație și Ocupare (PEO) 2021 – 2027 a publicat astăzi, 14 februarie 2024, Lista intermediară 2 a proiectelor rezervă în etapa tehnică și financiară calitativă (ETFC), pentru apelul de proiecte PEO/48/PEO\_P1/OP4/ESO4.2/PEO\_A7, Consolidarea dialogului social și a parteneriatelor pentru ocupare și formare III – Organizațiile societății civile – Regiuni mai puțin dezvoltate.

Documente

[PEO - Lista intermediară 2 - Organizațiile societății civile – Regiuni mai puțin dezvoltate.pdf](https://www.fonduri-structurale.ro/descarca-document/66133)

Sursa: MIPE

\*

MIPE: Calendarul estimativ consolidat al lansărilor de apeluri de proiecte pentru trimestrul I al anului 2024

Ministerul Investițiilor și Proiectelor Europene a publicat [***calendarul estimativ consolidat***](https://www.fonduri-structurale.ro/descarca-document/66135)al apelurilor de proiecte care ar urma să fie lansate în primul trimestrul al anului 2024.

Conform documentului, până sfârșitul primului trimestru al anului 2024, ar urma să se lanseze 17 apeluri dedicate IMM-urilor, respectiv:

|  |  |  |  |  |  |  |  |
| --- | --- | --- | --- | --- | --- | --- | --- |
| **Program** | **Autoritate de Management** | **Denumire apel** | **Zonă geografică** | **Solicitanți eligibili** | **Buget** | **Data estimată lansare apel** | **Data estimată închidere apel** |
| Programul Tranziție Justă | MIPE - AM PTJ | P2 (Hunedoara) - Sprijin pentru dezvoltarea microîntreprinderilor  (1.B) | RO423-Hunedoara,  incl. alocare distinctă pentru ITI Valea Jiului | Microîntreprinderi | 48.252.123 euro | 30 martie 2024 | trim 2/2024 |
| Programul Creștere Inteligentă, Digitalizare și Instrumente Financiare | MIPE - AM PCIDIF | Acțiunea 1.1 Măsura 1.1.1 Sprijin pentru întreprinderi nou înființate inovatoare | acoperire națională | IMM-uri, Întreprinderi nou înființate | 46.698.236 euro | 15 martie 2024 | trim 2/2024 |
| Programul Creștere Inteligentă, Digitalizare și Instrumente Financiare | MIPE - AM PCIDIF | Acțiunea 1.1. Măsura 1.1.2 Sprijin pentru proiecte de CDI pentru consorții tematice între parteneri publici-privati | acoperire națională | IMM-uri, Organizații de cercetare (instituții de învățământ superior/institute/centre de cercetare) | 140.000.000 euro | 4 martie 2024 | 6 mai 2024 |
| Programul Creștere Inteligentă, Digitalizare și Instrumente Financiare | MIPE - AM PCIDIF | Acțiunea 1.4 Sprijin pentru dezvoltarea competențelor și consolidarea capacității actorilor din sectorul CDI | acoperire națională | IMM-uri, Organizații publice de cercetare | 40.027.059 euro | 14 martie 2024 | trim 2/2024 |

**Documente**

[Calendarul apelurilor de proiecte aferent trim. I 2024.xlsx](https://www.fonduri-structurale.ro/descarca-document/66135)

Sursa: MIPE

\*

MCID A APROBAT SCHEMA DE AJUTOR DE STAT ”SUSȚINEREA PARTICIPĂRII ROMÂNIEI LA PARTENERIATELE ȘI MISIUNILE DIN CADRUL PROGRAMELOR ORIZONT 2020 ȘI ORIZONT EUROPA”

Ministerul Cercetării, Inovării și Digitalizării vine încă o dată în întâmpinarea nevoilor de finanțare ale organizațiilor de cercetare publice și private din România și anunță intrarea în vigoare a schemei de ajutor de stat ”Susținerea participării României la parteneriatele și misiunile din cadrul programelor Orizont 2020 și Orizont Europa” cu finanțare din fonduri aferente Planului Național de Redresare și Reziliență (PNRR).

Acesta este un prim pas în vederea lansării apelului de proiecte prin care ministerul va oferi sprijin financiar organizațiilor de cercetare, care urmăresc să devină sau care sunt deja membre ale consorțiilor care derulează proiecte de cercetare-dezvoltare în cadrul parteneriatelor europene cofinanțate și instituționalizate din cadrul programului Orizont 2020 și Orizont Europa, precum și organizațiilor de cercetare interesate să participe la proiectele de cercetare-dezvoltare din cadrul misiunilor programului Orizont Europa.

Până la avizarea, în scurt timp, de către CE a Ghidului Aplicantului deja elaborat pentru acest apel de către Minister, invităm cordial organizațiile de cercetare interesate să studieze cu atenție prevederile schemei de ajutor de stat, pentru ca, după publicarea ghidului, să redacteze prompt și eficient cererile de finanțare pe această schemă, spre a putea beneficia apoi de sprijinul financiar generos din fondurile PNRR oferit de către statul român cercetării private și publice din România.

Sursa:MCID

\*

MADR: Comisia Europeană a decis să aplice o derogare de la standardul GAEC 8

În data de 13 februarie 2024, în Jurnalul Oficial al Uniunii Europene, a fost publicat ***Regulamentul de punere în aplicare 587/2024 din 12 februarie 2024 de stabilire a unei derogări de la Regulamentul (UE)2115/2021 al Parlamentului European și al Consiliului în ceea ce privește aplicarea standardului privind bunele condiții agricole și de mediu ale terenurilor (standardul GAEC 8), datele de eligibilitate a cheltuielilor pentru contribuția din FEGA și normele privind modificările planurilor strategice PAC pentru modificările anumitor eco-scheme pentru anul de cerere 2024.***

Derogarea decisă de Comisia Europeană suspendă obligativitatea fermelor de a lăsa 4% din suprafața de teren deținută drept zonă neproductivă și dă fermierilor dreptul să opteze pentru modul în care vor acționa asupra suprafeței respective, între:

* Înființarea unei culturi intermediare/secundare, după recoltarea culturii principale
* Înființarea unei culturi fixatoare de azot
* Asigurarea unei zone neproductive

De asemenea, fermierul poate să opteze fie pentru oricare, fie pentru toate cele 3 condiții simultan pe suprafața de 4%.

*”Îmi mențin poziția că cea mai bună soluție era cea a derogării totale, așa cum am susținut încă din iulie 2023. Consider, însă, că decizia de compromis a Comisiei Europeană oferă o mai mare flexibilitate fermierilor noștri, în primul rând prin scăderea procentului la 4% (de la 7%) din terenul arabil dedicat unor culturi intermediare sau cultivării unor plante fixatoare de azot sau asigurarea unei zone neproductive. În același timp, faptul că propunerea inițială a Comisiei nu a întrunit numărul necesar de voturi din partea statelor membre arată fără urmă de îndoială că deciziile de la Bruxelles trebuie să țină mai mult cont de vocea fermierilor, care s-au confruntat cu multe dificultăți în ultimii ani”,*a declarat ministrul Florin BARBU.

Reamintim că decizia Comisiei Europene vine după ce propunerea inițială privind asigurarea unui procent de 7% din terenul arabil pentru cultivarea plantelor fixatoare de azot nu a reușit să primească susținerea statelor membre, România fiind unul dintre statele care a respins această propunere ce nu ar fi rezolvat decât o parte din dificultățile cu care se confruntă fermierii.

Sursa: MADR

🏵🏵🏵

**Consultări Publice**

Investițiile de anvergură în regiunile mai puțin dezvoltate, stimulate printr-o schemă de ajutor de stat de 2,25 miliarde lei

Ministerul Finanțelor propune o nouă schemă de ajutor de stat care prevede finanțarea nerambursabilă pentru investiţii cu impact major în economia românească, ale căror costuri eligibile depășesc 50 milioane lei.

Bugetul total al schemei este de **2,25 miliarde lei**, respectiv echivalentul a aproximativ 450 milioane euro. Acordurile de finanțare se vor emite până la 31 decembrie 2026, iar plata ajutorului de stat se va realiza în perioada 2025-2032.

*„Venim cu această propunere pentru că vrem să atragem în România investiții de mare anvergură, pe care să le orientăm către regiunile mai puțin dezvoltate ale țării, pentru un suflu nou de dezvoltare și prosperitate în aceste zone. Punem accent pe efectul multiplicator al investițiilor: nu numai că vor stimula competitivitatea unor ramuri industriale cu tradiție în România, dar vor crea și oportunități de angajare pentru mii de cetățeni din întreaga țară. Vedem că ajutoarele de stat acordate de MF în perioada 2007–2023 s-au dovedit un instrument real de stimulare a atragerii de investiţii şi creării de noi locuri de muncă: până acum s-au emis 304 acorduri pentru finanțare în vederea susținerii de investiții în valoare de 6,7 miliarde euro, care generează peste 61.000 locuri de muncă. Valoarea contribuţiilor directe generate de proiectele de investiţii este undeva la 4 miliarde euro”*, a transmis ministrul Marcel Boloș.

**Cine poate aplica pentru schema de ajutor de stat**

Pot fi beneficiarii ajutorului de stat, întreprinderile care îndeplinesc următoarele criterii cumulative de eligibilitate:

Criterii generale

* Să fie înregistrate potrivit Legii societăţilor nr.31/1990, republicată, cu modificările şi completările ulterioare;
* Să realizeze o investiţie iniţială în România, în maximum 3 ani de la data demarării acesteia, în unul dintre sectoarele eligibile prevăzute de schema de ajutor de stat în anexa nr.1;
* Să nu intre în categoria „întreprinderilor în dificultate”;
* Să nu se afle în procedură de executare silită, insolvenţă, faliment, reorganizare judiciară, dizolvare, închidere operaţională, lichidare sau suspendare temporară a activităţii și să nu facă obiectul unor decizii de recuperare a unui ajutor de stat;
* Să nu beneficieze de alte ajutoare de stat regionale pentru costuri eligibile de natura costurilor salariale în cadrul aceluiaşi proiect unic de investiţii;
* Să nu efectueze o relocare către unitatea în care urmează să aibă loc investiţia iniţială.

Suplimentar pentru întreprinderile cu cel puţin un exerciţiu financiar încheiat, pentru a putea accesa ajutorul de stat, trebuie să aibă rentabilitatea cifrei de afaceri mai mare decât zero în unul din ultimele trei exerciţii financiare încheiate și capitalurile proprii pozitive în ultimul exerciţiu financiar încheiat.

Totodată, pentru a fi eligibili, suplimentar față de criteriile generale, întreprinderile nou-înfiinţate trebuie să aibă capital social subscris vărsat în valoare de minimum 100.000 lei și să nu aibă acționari care deţin sau au deţinut în România în ultimii 2 ani anterior datei înregistrării cererii o întreprindere cu acelaşi obiect de activitate pentru care solicită finanţare.

**Criterii de eligibilitate cumulative pentru investiții:**

a) să fie considerate investiții inițiale (unitate nouă/extindere/diversificare/schimbare fundamentală) sau investiții inițiale care creează o nouă activitate economică (unitate nouă/diversificare in cazul județului Ilfov);  
b) să aibă o valoare totală, fără TVA, a costurilor eligibile asociate investiției inițiale, de minimum 50 milioane lei;

c) să îşi demonstreze eficienţa economică şi viabilitatea pe perioada implementării investiţiei şi 5 ani de la data finalizării acesteia;

d) să îndeplinească condiția referitoare la efectul stimulativ; e) să îndeplinească indicatorii cantitativi şi calitativi prevăzuţi de schemă;

f) să genereze un efect multiplicator cuantificabil în economie.

Înregistrarea cererilor de acord pentru finanţare se realizează în sesiuni anuale anunțate cu minimum 60 de zile lucrătoare înainte, durata fiecărei sesiuni fiind de 30 de zile lucrătoare.

Cererile de acord pentru finanțare depuse în sesiune se ordonează descrescător pe baza unui punctaj calculat și se analizează în limita bugetului sesiunii. Analiza cererilor de acord pentru finanțare se finalizează cu acord pentru finanțare (dacă sunt îndeplinite cumulativ toate condiţiile şi criteriile de eligibilitate) sau scrisoare de respingere. Plata ajutorului de stat se realizează după efectuarea parţială sau totală a cheltuielilor eligibile efectuate conform acordului pentru finanţare, în limita creditelor bugetare anuale aprobate.

Ajutorul de stat se va acorda în baza unor cheltuieli eligibile precum realizarea de construcții, achiziție de echipamente și active necorporale, iar activele aferente investiției trebuie să fie noi.

Noua schemă de ajutor de stat are ca bază legală cadrul normativ european aflat în vigoare până la data de 31 decembrie 2026. Proiectul de act normativ este publicat pe site-ul MF la rubrica [Transparență decizională.](https://mfinante.gov.ro/ro/acasa/transparenta/proiecte-acte-normative)

**Descarcă documente:**

[Proiect Hotărâre](https://mfinante.gov.ro/static/10/Mfp/transparenta/proiectHGschemajstatdezvareg_14022024.pdf) pentru instituirea unei scheme de ajutor de stat având ca obiectiv dezvoltarea regională prin stimularea realizării de investiţii;

[Notă de fundamentare](https://mfinante.gov.ro/static/10/Mfp/transparenta/NFproiectHGschemajstatdezvareg_14022024.pdf)

Sursa: MF

\*

Dezbatere publică pachet informații ”Provocări - Schimbare” (PPS)

Ministerul Cercetării, Inovării și Digitalizării lansează în dezbatere publică Pachetul de informații pentru competiţia "[Proiect Provocări - Schimbare](https://uefiscdi.gov.ro/resource-867746-PI_PPS_consultare.pdf)" - PPS2024, din cadrul Programului 5.6 - Provocări, 5.6.1 Subprogramul Parteneriate pentru Agenda Strategică.

Competiția este organizată de către MCID și UEFISCDI.

Propunerile/observațiile cu privire la conținutul documentului se primesc până la data de **15 martie 2024,** pe adresa de email: [pps@uefiscdi.ro](mailto:pps@uefiscdi.ro).

[Mai multe detalii](https://uefiscdi.gov.ro/provocari-schimbare-pps)

\*

MCID anunță lansarea în consultare publică a Ghidului Solicitantului pentru Apelul de proiecte: ”Sprijin pentru proiecte de CDI pentru consorții tematice între parteneri publici-privați”

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, împreună cu Organismul Intermediar pentru Cercetare, din cadrul Ministerului Cercetării, Inovării și Digitalizării, anunță lansarea în consultare publică a Ghidului Solicitantului pentru Apelul de proiecte: ”Sprijin pentru proiecte de CDI pentru consorții tematice între parteneri publici-privați” aferent Măsurii 1.1.2 – Creșterea gradului de colaborare public-privat (OC și IMM), Acțiunea 1.1 Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI, Prioritate 1 – Susținerea și promovarea unui sistem de CDI atractiv și competitiv în România, Obiectiv specific: RSO1.1. Dezvoltarea și îmbunătățirea capacităților de cercetare și inovare și adoptarea de tehnologii avansate.

**Perioada de consultare publică este de 15 zile lucrătoare, începând cu data de 13 februarie 2024 și până la data de 06.03.2023, ora 17.00.**

Eventualele observații și sugestii se vor transmite prin completarea formularului ce poate fi accesat la: <https://www.mcid.gov.ro/interes-public/consultare-publica-ghidul-solicitantului-sprijin-pentru-proiecte-de-cdi-pentru-consortii-tematice-intre-parteneri-publici-privati/>

Ghid A1.1, M 1.1.2 Sprijin pentru proiecte de CDI pentru consorții tematice între parteneri publici-privați **Documentele supuse consultării pot fi** [accesate de aici](https://www.mcid.gov.ro/wp-content/uploads/2024/02/ghid-Masura-1.1.2-Actiunea-1.1_POCIDIF.7z).

\*

MADR lansează un proiect de act normativ pentru aprobarea plafoanelor alocate ajutoarelor naționale tranzitorii în sectorul vegetal

MADR a postat în transparență decizională un proiect de Hotărâre a Guvernului pentru aprobarea plafoanelor alocate ajutoarelor naţionale tranzitorii în sectorul vegetal, pentru anul de cerere 2023.

Prin prezentul proiect de act normativ se aprobă plafoanele alocate ajutoarelor naționale tranzitorii în sectorul vegetal, în sumă de 88.127.073 euro, repartizate astfel:

* 84.881.472 euro, pentru culturile amplasate pe teren arabil;
* 5.630 euro, pentru in pentru fibră şi cânepă pentru fibră;
* 1.648.135 euro, pentru tutun;
* 83.643 euro, pentru hamei;
* 1.508.193 euro, pentru sfeclă de zahăr.

Cuantumurile per unitatea de măsură se calculează de către Agenția de Plăți și Intervenție pentru Agricultură, prin raportarea plafoanelor stabilite prin prezentul act normativ la numărul total de hectare eligibile pentru anul 2023, corespunzătoare ANT.

Prevederile prezentei hotărâri se aplică unui număr de circa 557.000 beneficiari de ANT.

Suma totală necesară aplicării ajutoarelor naționale tranzitorii în sectorul vegetal este în valoare de 88.127.073 euro, respectiv 438.300.000 lei în echivalent și se asigură din bugetul MADR pe anul 2024.

Acordarea ajutoarelor naționale tranzitorii contribuie la asigurarea capitalului financiar necesar pentru derularea activităţilor specifice din agricultură de către fermieri.

Proiectul poate fi consultat accesând următorul link: [https://www.madr.ro/proiecte-de-acte-normative/8784-proiect-hg-plafoane-ant-vegetal.html](https://madr.ro/proiecte-de-acte-normative/8784-proiect-hg-plafoane-ant-vegetal.html)

Sursa: MADR

🏵🏵🏵

PNRR

PNRR: Listele finale cu proiectele admise/respinse la finanțare pe apelul privind crearea unei rețele de centre de zi pentru copiii expuși riscului de a fi separați de familie

 Ministerul Familiei, Tineretului și Egalității de Șanse a publicat joi, 15 februarie 2024, ***Lista finală a proiectelor selectate***spre finanțare și ***Lista finală a proiectelor respinse*** de la finanțarea prin Planul Național pentru Redresare și Reziliență în cadrul apelului PNRR/2022/C13/ I1, componenta 13 – Reforme Sociale, Investiția I1 – Crearea unei rețele de centre de zi pentru copiii expuși riscului de a fi separați de familie.

Conform acestor liste, au fost aprobate pentru finanțare 97 de proiecte, în timp ce 88 au fost respinse.

**Documente**

[Lista-finala-acceptate-la-finantare-PNRR-2022-C13-I1.pdf](https://www.fonduri-structurale.ro/descarca-document/66149)

[Lista-finala-respinse-de-la-finantare-PNRR-2022-C13-I1.pdf](https://www.fonduri-structurale.ro/descarca-document/66150)

Sursa: MFTES

\*

PNRR C3/S/I.1.A – A fost modificat GS „Înființarea de centre de colectare prin aport voluntar”

NOTIFICARE privind modificarea termenelor de depunere a documentației tehnico – economice și a devizului general pentru contractele semnate în cadrul apelului de proiecte PNRR/2022/C3/S/I.1.A, pentru subinvestiția „Înființarea de centre de colectare prin aport voluntar”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, Componenta 3 – Managementul Deșeurilor

Vă aducem la cunoștință că a fost publicat în Monitorul Oficial nr. 1182 din 28 decembrie 2023 Ordinul Ministrului Mediului, Apelor și Pădurilor nr. 3256 din 21 decembrie 2023 pentru modificarea și completarea Ghidului specific privind regulile și condițiile de accesare a fondurilor europene aferente Planului Național de Redresare și Reziliență în cadrul apelului de proiecte PNRR/2022/C3/S/I.1.A, pentru subinvestiția I.1.A „Înființarea de centre de colectare prin aport voluntar”, investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, aprobat prin Ordinul ministrului mediului, apelor și pădurilor nr. 2367/2022 care prevede, printre altele, **modificări cu privire la termenele de depunere a documentației tehnico – economică și a devizului general, precum și modificări cu privire la termenul de finalizare a procedurilor de achiziție** pentru lucrări și echipamente de către beneficiari, care sunt aplicabile tuturor cererilor de finanțare depuse de solicitanți în cadrul apelului menționat.

 Astfel:

1. **Cel târziu până la 30 aprilie 2024**, beneficiarul trebuie să transmită documentațiile prevăzute la capitolul 4 secțiunea 4.3, subsecțiunea 4.3.13 și la capitolul 5 secțiunea 5.2 subsecțiunea 5.2.1, primul paragraf din Ghidul specific cu modificările și completările ulterioare. În caz contrar, MMAP poate proceda la rezilierea contractului de finanțare.

**Cel târziu până la 30 iunie 2024**, toate procedurile de achiziții pentru execuția lucrărilor și achiziția echipamentelor care cad în sarcina exclusivă a beneficiarului trebuie finalizate (contracte de achiziție semnate) în caz contrar, MMAP poate proceda la rezilierea contractului de finanțare și la recuperarea sumelor plătite beneficiarului.

 Prevederile Ordinului amintit se consideră asumate de către beneficiarii care au contracte încheiate în cadrul apelului de proiecte PNRR/2022/C3/S/I.1.A pentru subinvestiția „Înființarea de centre de colectare prin aport voluntar”, investiția I1 „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, Componenta 3 – Managementul Deșeurilor, fără a fi necesară încheierea de acte adiționale.

Prevederile devin aplicabile în termen de 5 zile de la intrarea în vigoare a Ordinului Ministrului Mediului, Apelor și Pădurilor nr. 3256 din 21 decembrie 2023, dacă respectivele modificări nu au fost denunțate de către beneficiarii contractați, prin notificarea Ministerului Mediului, Apelor și Pădurilor, sau devin aplicabile, prin acceptare tacită, la momentul săvârșirii de acte/fapte în acest sens.

Totodată, eventualele solicitări de prelungire a termenelor depuse de beneficiari și înregistrate la MMAP-DGPNRR până la data prezentei Notificări, se consideră finalizate, fără întocmirea de Acte adiționale suplimentare, aplicându-se *mutatis mutandis* prevederile Ordinului MMAP nr. 3256 din 21 decembrie 2023.

Vă recomandăm să consultați forma consolidată a Ghidului specific la adresa

<https://pnrr.mmap.ro/wp-content/uploads/2024/01/Ghid_CAV_Mic_modificat_28_12_2023_termene.pdf>.

\*

PNRR: Ministerul Educației lansează apelul „Formarea profesioniștilor din educația timpurie”

Ministerul Educației, în calitate de coordonator de reforme și investiții finanțate prin Planul Național de Reformă și Reziliență (PNRR), lansează apelul de proiecte [**Formarea profesioniștilor din educația timpurie**](https://www.edu.ro/apel_PNRR_formare_profesionisti_educatie_timpurie), finanțat prin Planul Național de Redresare și Reziliență – Componenta C15: Educație.

Documentele apelului:

* [***Ghidul solicitantului***](https://www.edu.ro/sites/default/files/_fi%C8%99iere/Minister/2024/PNRR_24/Apel_Pedagogie_digitala/Lansare_apel/15_02_2024_Ghid_solicitant_apel_Pedagogie_digitala_lansare_apel.pdf);
* ***Anexele****ghidului (în format editabil) sunt disponibile ►*[**AICI**](https://www.edu.ro/sites/default/files/_fi%C8%99iere/Minister/2024/PNRR_24/Apel_Pedagogie_digitala/Lansare_apel/Anexe_Ghidul_Solicitantului_FPET.rar) *(arhivă RAR).*

**Proiectele vor fi depuse exclusiv pe**[**platforma dedicată**](https://proiecte.pnrr.gov.ro/)**, în perioada 15 februarie 2024 – 1 aprilie 2024 (ora 17:00).**

Pentru derularea acestui apel **este alocată suma de 14.332.000 euro** (fără TVA), echivalentul a 71,305,999.6 lei (fără TVA), calculat la cursul InforEuro din luna ianuarie 2024 (1 euro = 4,9753 lei) pentru creșterea calității programelor de formare destinate profesioniștilor din serviciile de educație timpurie și adaptarea acestora la nevoile actuale ale beneficiarilor direcți ai serviciilor (antepreșcolari și preșcolari).

**Obiectivele vizate sunt formarea a cel puțin 600 de formatori (348 în domeniul curricular și 252 în domeniul monitorizării serviciilor de educație timpurie), respectiv formarea a 19.950 de persoane din serviciile de educație timpurie standard și complementare, cu prioritate pentru cele nou înființate.**

Solicitanții eligibili vor putea aplica atât individual, cât și în parteneriat, cu respectarea prevederilor privind proiectele implementate în parteneriat stipulate în capitolul VII al OUG 124/2021 cu modificările și completările ulterioare, respectiv capitolul VII al HG 209/2022 cu modificările și completările ulterioare.

Constituie avantaje experiența dovedită de peste 3 ani în domeniul formării inițiale și/sau continue a personalului din servicii de educație timpurie, respectiv colaborarea cu experți care probează experiență în proiectare și implementare programe de formare (inițială și/sau continuă) în domeniul educației timpurii, dovedită prin activitatea desfășurată în cel puțin 3 proiecte internaționale și/sau prin publicații în jurnale academice din domeniu, cu factor de impact ridicat.

În cadrul acestui apel, va fi selectat un singur proiect câștigător.

\*

PNRR: Lista contractelor semnate în cadrul Planului Național de Redresare și Reziliență – Componenta 11 – Turism și cultură – Jalon 336, Investiția 2, Modernizarea /crearea de muzee și memoriale.

**Descarcă document:** [**PNRR: Lista contractelor semnate în cadrul Planului Național de Redresare și Reziliență – Componenta 11 – Turism și cultură – Jalon 336, Investiția 2, Modernizarea/crearea de muzee și memoriale**](https://mfe.gov.ro/wp-content/uploads/2024/02/e8e101975576f16ba53c82512cc73a4c.xlsx)

\*

PNRR: Lista contractelor semnate în cadrul Planului Național de Redresare și Reziliență – Componenta 11 – Turism și cultură – Jalon 334, Investiția 1. Promovarea celor 12 rute turistice/culturale

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Denumire beneficiar** | **Denumire Contract/ Decizie de Finanțare** | **Localitate implementare** | **Număr Contract/ Decizie de Finanțare** | **Data Contract/ Decizie de Finanțare (zi/luna/an)** | **Buget total Contract/ Decizie de Finanțare (€) (inclusiv TVA) conform ultimului act adițional, după caz** | **din care buget PNRR (€) conform ultimului act adițional, după caz** | **Buget total Contract/ Decizie de Finanțare (lei) (inclusiv TVA) conform ultimului act adițional, după caz** | **din care buget PNRR (lei) conform ultimului act adițional, după caz** |
| COMUNA LELESE | Lucrari de amemenajare în sat Runcu Mare, comuna Lelese, judetul Hunedoara | Lelese | 42.1/I.1/C.11 | 24.10.2022 | 571.200,00 | 480.000,00 | 2.811.846,24 | 2.362.896,00 |
| COMUNA BUNILA | Satul de Marmura | Bunila | 30.1/I.1/C.11 | 24.10.2022 | 571.200,00 | 480.000,00 | 2.811.846,24 | 2.362.896,00 |
| JUDEŢUL HUNEDOARA | Conservarea, restaurarea și punerea în valoare a sitului arheologic Sarmizegetusa Regia - Terasa X | Sarmizegetusa | 28.1/I.1/C.11 | 26.10.2022 | 2.287.766,18 | 1.925.589,60 | 11.261.986,59 | 9.479.099,93 |
| MUNICIPIUL HUNEDOARA | Restaurarea și valorificarea durabilă a ansamblului arhitectural Castelul Corvinilor - Etapa 2 | Hunedoara | 20.1/I.1/C.11 | 19.10.2022 | 4.452.887,33 | 3.750.000,00 | 21.920.228,47 | 18.460.125,00 |
| JUDEŢUL HUNEDOARA | Intrare Forul lui Traian din cadrul sitului arheologic Ulpia Traiana Sarmizegetusa | Sarmizegetusa | 5.2/I.1/C.11 | 26.10.2022 | 2.559.490,92 | 2.152.893,74 | 12.599.605,95 | 10.598.050,00 |
| JUDEŢUL HUNEDOARA | Cladire cu spatii muzeale si anexe, acces sit arheologic Colonia Ulpia Traiana Augusta Dacica Sarmizegetusa | Sarmizegetusa | 5bis.2/I.1/C.11 | 26.10.2022 | 2.558.055,52 | 2.152.955,70 | 12.592.539,90 | 10.598.355,00 |

**Descarcă document:** [**PNRR: Lista contractelor semnate în cadrul Planului Național de Redresare și Reziliență – Componenta 11 – Turism și cultură – Jalon 334, Investiția 1, Promovarea celor 12 rute turistice/culturale**](https://mfe.gov.ro/wp-content/uploads/2024/02/696c22e7882bd217243f0be938d4a47f.xlsx)

\*

PNRR: Calendarul apelurilor actualizat la data de 07.02.2024

**Descarcă document:** [Calendarul apelurilor actualizat la data de 07.02.2024](https://mfe.gov.ro/wp-content/uploads/2024/02/3b93d687383be7d0d23da75516c47f24.xlsx)

*\* Datele sunt transmise de coordonatorii de reforme și investiții și au titlu estimativ*

Sursa: MIPE

\*

PNRR: Ordinul ministrului investițiilor și proiectelor europene nr. 6504/29.12.2023 pentru aprobarea schemei de ajutor de stat și de minimis pentru facilitarea accesului întreprinderilor la finanțare prin instrumente de garantare din Fondul de fonduri pentru digitalizare, acțiune climatică și alte domenii de interes

[Ordinul ministrului investițiilor și proiectelor europene nr. 6504/29.12.2023 pentru aprobarea schemei de ajutor de stat și de minimis pentru facilitarea accesului întreprinderilor la finanțare prin instrumente de garantare din Fondul de fonduri pentru digitalizare, acțiune climatică și alte domenii de interes](https://mfe.gov.ro/wp-content/uploads/2024/02/93843c6b9c81fb2c9c1c47b57fd38685.pdf)

[Anexă la Ordinul 6504/29.12.2023](https://mfe.gov.ro/wp-content/uploads/2024/02/9d37838080657c1ccf5642b55b97a2c9.pdf)

Sursa: MIPE

🏵🏵🏵

Apeluri – Finanțări

A fost prelungit termenul pentru cele trei apeluri de exprimare a interesului lansate în cadrul Programului Tranziție Justă

Agenția pentru Dezvoltare Regională Vest, în calitate de Organism Intermediar pentru Programul Tranziție Justă în județul Hunedoara anunță că a fost prelungit termenul pentru depunerea Formularului de exprimare a interesului și a documentelor anexă pentru cele trei apeluri dedicate următoarelor tipologii de investiții:

1. identificarea și includerea de investiții productive în întreprinderi mari;
2. identificarea de investiții în activități de tip ETS care se încadrează sub plafoanele din Directiva 87/2003, cu modificările și completările ulterioare;
3. identificarea de investiții destinate reducerii substanțiale de emisii de gaze cu efect de seră.

Noul termen până la care pot fi depuse formularele este 21.02.2024, ora 15:00.

Vă reamintim că, în 22.01.2024, Consiliul Județean Hunedoara a publicat [aici](https://cjhunedoara.ro/index.php/9-uncategorised/747-programul-tranzitie-justa-2021-2027)anunțul de lansare al apelurilor de exprimare a interesului în cadrul Programului Tranziție Justă 2021-2027.

**Termenul inițial pentru depunerea aplicațiilor fusese 12.02.2024.**

**Detalii despre cele trei apeluri de exprimare a interesului regăsiți**[**aici**](https://adrvest.ro/trei-apeluri-de-exprimare-a-interesului-lansate-in-cadrul-programului-de-tranzitie-justa/)**.**

Sursa: ADR Vest

\*

PIDS a prelungit până pe 25 martie perioada de depunere privind apelul „Comunități de seniori”

Autoritatea de Management pentru Programul Incluziune și Demnitate Socială (PoIDS) 2021-2027 din cadrul Ministerului Investițiilor și Proiectelor Europene publică un corrigendumla Ghidul Solicitantului „COMUNITĂȚI DE SENIORI”, Prioritate: P6. Servicii de suport pentru persoane vârstnice, Obiectiv specific: RSO4.3. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR), Obiectiv specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+).

Informații [**aici**](https://mfe.gov.ro/poids-a-fost-actualizat-ghidul-solicitantului-comunitati-de-seniori/).

Sursa:MIPE

\*

ANUNȚ în atenția tuturor celor interesați să aplice în cadrul Programului „CONSTRUCTPLUS”

Având în vedere stadiul dezbaterii **Proiectului de Lege** de aprobare a **Ordonanței de urgență nr. 68/2023** *pentru aprobarea şi finanţarea Programului naţional pentru dezvoltarea producţiei interne de produse şi materiale de construcţii,*și totodată, ținând cont de faptul că amendamentele propuse pot influența procesul de pregătire al aplicațiilor, **MEAT amână perioada deschiderii sesiunii** de depunere a cererilor de acord pentru finanțare în baza schemei de ajutor de stat **CONSTRUCTPLUS**, respectiv aceasta urmând a fi desfășurată în perioada **11 martie 2024 – 9 aprilie 2024.**

Sursa: MEAT

🏵🏵🏵

Din Actualitatea Europeană

\*

Previziunile economice din iarna anului 2024: o redresare întârziată a creșterii în contextul unei scăderi mai rapide a inflației

**Previziunile economice pentru România**

Conform estimărilor, creșterea economică a încetinit la 1,8 % în 2023, o revizuire descendentă de 0,4 puncte procentuale față de previziunile din toamnă. Inflația ridicată și creșterea anemică a creditelor private au limitat cererea internă în 2023, în timp ce cererea externă a fost slabă. O creștere puternică a formării brute de capital fix, stimulată de investițiile finanțate de UE în infrastructuri publice, a compensat încetinirea consumului privat și scăderea stocurilor, în timp ce contribuția negativă a exporturilor nete la creștere s-a diminuat. O piață a muncii rezilientă și două creșteri ale salariului minim au atenuat încetinirea veniturilor disponibile reale. După un al treilea trimestru cu rezultate slabe, indicatorii pe termen scurt sugerează că economia și-a recâștigat o anumită dinamică în ultimele luni ale anului 2023, pe fondul vânzărilor cu amănuntul, al serviciilor și al sectorului solid al construcțiilor.

Această revigorare și ușoara îmbunătățire a anumitor indicatori de percepție a perspectivelor sunt de bun augur pentru activitatea economică din 2024. Pe baza perspectivelor de intensificare a creșterii creditelor private și de continuare a creșterii veniturilor disponibile reale, se preconizează că PIB-ul real va crește cu 2,9 % în 2024 – ușor sub așteptările din toamnă. Deși se preconizează accelerarea consumului privat, investițiile vor rămâne principalul factor care vor contribui la creșterea PIB-ului și anul acesta. Se estimează că politica monetară va rămâne strictă în 2024 și se va relaxa doar treptat, pe măsură ce se reduc presiunile inflaționiste. Conform previziunilor, această relaxare a condițiilor monetare și financiare, însoțită de o cerere externă mai puternică, ar urma să ducă la o creștere a PIB-ului real de 3,2 % în 2025 – tot ușor sub previziunile din toamna anului 2023.

Inflația IAPC a scăzut la 7 % în luna decembrie a anului trecut, aducând inflația globală la 9,7 % în 2023, față de 12 % în 2022. Scăderea inflației poate fi atribuită unei încetiniri semnificative a creșterii creditelor private pe fondul unor condiții monetare stricte, precum și scăderii prețurilor la energie și la alimente.  Dacă excludem energia și alimentele, inflația a scăzut mai puțin și s-a menținut peste inflația totală la sfârșitul anului 2023, cu o creștere puternică a prețurilor în sectorul serviciilor și în cel al produselor nealimentare. Cu excepția unei scurte pauze la începutul anului 2024, ca urmare a unor creșteri ale impozitelor indirecte, prețurile ar urma să scadă în continuare în perioada analizată în previziuni. Rata medie anuală a inflației IAPC este estimată la 5,8 % în 2024, urmată de o încetinire până la 3,6 % în 2025 – în linii mari neschimbată față de previziunile din toamnă. Cu toate acestea, riscurile sunt orientate către un proces deflaționist mai treptat dacă salariile și pensiile continuă să crească rapid.

[Raportul de țară pentru România este disponibil aici.](https://economy-finance.ec.europa.eu/economic-surveillance-eu-economies/romania/economic-forecast-romania_en)

**Previziunile economice pentru Uniunea Europeană**

Ca urmare a creșterii modeste de anul trecut, economia UE a intrat în 2024 cu un nivel mai redus decât se preconizase. În previziunile sale intermediare din iarnă, Comisia Europeană revizuiește creșterea din UE și din zona euro în sens descendent, după cum urmează: 0,5 % în ambele zone în 2023 (față de 0,6 %, potrivit previziunilor din toamnă), 0,9 % în UE (față de 1,3 %) și 0,8 % în zona euro (față de 1,2 %) în 2024. În 2025, previziunile de creștere a activității economice se mențin totuși la 1,7 % pentru UE și la 1,5 % pentru zona euro.

Inflația ar urma să încetinească mai rapid decât se preconiza în toamnă. Potrivit estimărilor, inflația IAPC (indice armonizat al prețurilor de consum) va scădea în UE de la 6,3 % în 2023 la 3,0 % în 2024 și la 2,5 % în 2025, iar în zona euro, de la 5,4 % în 2023 la 2,7 % în 2024 și la 2,2 % în 2025.

**Creșterea va lua din nou avânt în 2024, după un început de an modest**

În 2023, creșterea a fost încetinită de eroziunea puterii de cumpărare a gospodăriilor, de o înăsprire monetară accentuată, de retragerea parțială a sprijinului bugetar și de scăderea cererii externe. După evitarea, la limită, a unei recesiuni tehnice în a doua jumătate a anului trecut, perspectivele economice ale UE pentru primul trimestru al anului 2024 rămân modeste.

Cu toate acestea, se preconizează că activitatea economică se va accelera totuși treptat în cursul acestui an. Pe măsură ce inflația va continua să scadă, creșterea salariului real și reziliența pieței forței de muncă ar trebui să sprijine o redresare a consumului. În pofida scăderii marjelor de profit, se estimează că investițiile vor beneficia de o relaxare treptată a condițiilor de creditare și de implementarea continuă a Mecanismului de redresare și reziliență. În plus, se preconizează o normalizare a schimburilor comerciale cu partenerii străini, după activitatea slabă de anul trecut.

Ritmul creșterii ar urma să se stabilizeze începând din a doua jumătate a anului 2024 până la sfârșitul lui 2025.

**O scădere a inflației mai rapidă decât era de așteptat**

În 2023, inflația totală a scăzut mai rapid decât se preconizase, în principal sub efectul reducerii prețurilor la energie. În condițiile unei stagnări a activității, scăderea presiunilor asupra prețurilor s-a resimțit și în cazul altor bunuri și servicii în a doua jumătate a anului trecut.

Cifrele mai mici decât era de așteptat ale inflației din ultimele luni, prețurile de bază mai reduse ale energiei și dinamica economică mai slabă au adus inflația pe o traiectorie descendentă mai abruptă decât se anticipase în previziunile din toamnă. Pe termen scurt, însă, expirarea măsurilor de sprijin din sectorul energetic în toate statele membre și creșterea costurilor de transport ca urmare a perturbărilor comerțului din Marea Roșie ar urma să exercite unele presiuni ascendente asupra prețurilor, fără a întrerupe procesul de scădere a inflației. Se preconizează că, până la finalul perioadei analizate în previziuni, inflația totală se va situa puțin deasupra obiectivului BCE în zona euro și va fi ceva mai ridicată în UE.

**Incertitudine sporită în contextul tensiunilor geopolitice**

Previziunile sunt afectate de incertitudine în contextul unor tensiuni geopolitice prelungite și al riscului de extindere a conflictului din Orientul Mijlociu. Se preconizează că majorarea costurilor de transport ca urmare a perturbărilor comerțului din Marea Roșie va avea doar un impact marginal asupra inflației. Însă este posibil ca agravarea acestor perturbări să conducă la apariția unor noi blocaje în cadrul lanțurilor de aprovizionare, care ar putea înăbuși producția și ar putea determina creșterea prețurilor.

Pe plan intern, riscurile asupra proiecțiilor de referință privind creșterea și inflația depind de eventualitatea ca marjele de profit, creșterea salariilor și consumul să se situeze peste sau sub așteptări, precum și de cât de ridicat va rămâne nivelul ratelor dobânzii și pentru cât timp. Riscurile legate de schimbările climatice și frecvența tot mai mare a evenimentelor meteorologice extreme continuă, la rândul lor, să reprezinte amenințări.

**Context**

Previziunile economice din iarna anului 2024 oferă o actualizare a previziunilor economice din toamna anului 2023, concentrându-se pe evoluția PIB-ului și a inflației în toate statele membre ale UE.

Previziunile din iarnă se bazează pe o serie de ipoteze tehnice, întemeiate pe informațiile disponibile până la data de 29 ianuarie 2024, referitoare la evoluția cursurilor de schimb, a ratelor dobânzilor și a prețurilor produselor de bază. Pentru toate celelalte date-sursă, incluzând ipotezele referitoare la politicile publice, aceste previziuni iau în considerare datele disponibile până la 1 februarie, inclusiv.

Comisia Europeană publică în fiecare an două seturi de previziuni detaliate (primăvara și toamna) și două seturi de previziuni intermediare (iarna și vara). Previziunile intermediare cuprind valorile anuale și trimestriale ale PIB-ului și ale inflației tuturor statelor membre pentru anul în curs și pentru anul următor, precum și date agregate pentru UE și zona euro.

Următoarele previziuni ale Comisiei vor fi previziunile economice din primăvara anului 2024, programate pentru publicare în luna mai.

**Pentru informații suplimentare**

Documentul complet: [Previziunile economice din iarna anului 2024](https://economy-finance.ec.europa.eu/economic-forecast-and-surveys/economic-forecasts/winter-2024-economic-forecast-delayed-rebound-growth-amid-faster-easing-inflation_en)

Urmăriți activitatea vicepreședintelui Dombrovskis pe Twitter: [@VDombrovskis](https://twitter.com/VDombrovskis?ref_src=twsrc%5Egoogle%7Ctwcamp%5Eserp%7Ctwgr%5Eauthor)


Urmăriți activitatea comisarului Gentiloni pe Twitter: [@PaoloGentiloni](https://twitter.com/PaoloGentiloni)

Urmăriți activitatea DG ECFIN pe Twitter: [@ecfin](https://twitter.com/ecfin)

\*

AggregateEU lansează prima licitație pe termen mediu pentru a asigura o aprovizionare cu energie stabilă și previzibilă

AggregateEU lansează prima licitație pe termen mediu pentru a asigura o aprovizionare cu energie stabilă și previzibilă.

Comisia lansează în cadrul platformei [AggregateEU](https://energy.ec.europa.eu/topics/energy-security/eu-energy-platform/aggregateeu-questions-and-answers_en) pentru achiziții comune de gaz, **prima licitație pe termen mediu**în cadrul căreia cumpărătorii vor putea depune cereri de gaz care acoperă mai multe perioade de șase luni, din aprilie 2024 până în octombrie 2029.

Licitația pe termen mediu este**un serviciu nou propus de Comisie pentru a apropia cumpărătorii și vânzătorii** dincolo de criza pe termen scurt cu care ne-am confruntat în ultimele două ierni. AggregateEU **va colecta cererea consumatorilor de energie din UE în cursul unei perioade de maximum 5 ani** și va supune această cerere unei proceduri concurențiale de ofertare. Această licitație pe termen mediu urmărește **să asigure stabilitatea și previzibilitatea aprovizionării întreprinderilor participante în următorii ani, pe baza mecanismului de criză instituit în 2023**. Ea a fost creată în urma unor discuții aprofundate cu părțile interesate.

Vicepreședintele executiv pentru Pactul verde european, Maroš**Šefčovič**, a declarat: „Pentru a aborda criza aprovizionării cu energie și a prețurilor apărută de la invadarea ilegală a Ucrainei de către Rusia, am agregat și am pus în comun cererea noastră de gaz în vederea atragerii de oferte mai bune pe piața internațională pentru utilizatorii europeni de energie. Noul produs pe termen mediu pe care îl lansăm astăzi va continua să asigure stabilitate în anii care vin. Suntem convinși că am trecut de perioada cea mai grea, dar piețele rămân tensionate și trebuie să creăm un grad cât mai mare de siguranță posibil.”

Această nouă licitație pe termen mediu va continua activitatea AggregateEU **de asigurare și de diversificare a aprovizionării cu gaz în urma războiului de agresiune al Rusiei împotriva Ucrainei**. Ea este rezultatul succesului înregistrat în urma celor patru licitații de achiziții publice comune de gaz pe termen scurt, care s-au desfășurat în perioada aprilie-decembrie 2023 în cadrul [Platformei energetice a UE](https://energy.ec.europa.eu/topics/energy-security/eu-energy-platform_en) și care au avut ca rezultat furnizarea a peste 42 de miliarde de metri cubi din cererea agregată de gaz din Europa, datorită unor furnizori fiabili. Licitațiile pe termen scurt vor continua, de asemenea, pe parcursul anului.

Colegiuitorii au ajuns la [un acord politic provizoriu](https://ec.europa.eu/commission/presscorner/detail/ro/ip_23_6085) în legătură cu pachetul de măsuri privind hidrogenul și gazele decarbonizate, care va transforma achiziționarea în comun de gaz într-un instrument permanent.

Pentru a participa la această primă licitație pe termen mediu, cumpărătorii și vânzătorii trebuie [să se înscrie](https://help.prisma-capacity.eu/support/solutions/articles/36000486579) și să se aboneze la platforma AggregateEU. În această primă rundă, cererea trebuie depusă cel târziu până la 21 februarie și va fi supusă procedurii concurențiale de ofertare în perioada 26-27 februarie. De îndată ce cererea și oferta sunt corelate prin intermediul platformei, întreprinderile individuale își negociază contractele la nivel bilateral.

AggregateEU este inițiativa emblematică a Comisiei pentru agregarea cererii și pentru achiziționarea coordonată de gaz la nivel european, în cadrul [Platformei energetice a UE](https://energy.ec.europa.eu/topics/energy-security/eu-energy-platform_en), lansată în aprilie 2023, cu scopul de a face ca aprovizionarea cu energie a UE să fie **mai diversificată, mai sigură și mai coordonată**.

Mai multe informații cu privire la licitațiile pe termen mediu sunt disponibile [aici](https://energy.ec.europa.eu/topics/energy-security/eu-energy-platform_en).

\*

Comisia monitorizează punctele forte și provocările competitivității UE

Comisia publică noul raport [anual privind piața unică și competitivitatea](https://single-market-economy.ec.europa.eu/publications/2024-annual-single-market-and-competitiveness-report_en).

Raportul detaliază punctele forte și provocările concurențiale ale pieței unice europene, urmărind evoluțiile anuale în conformitate cu cei nouă factori determinanți ai competitivității identificați în [Comunicarea UE din 2023 privind competitivitatea pe termen lung](https://commission.europa.eu/system/files/2023-03/Communication_Long-term-competitiveness.pdf). Aceștia sunt: funcționarea pieței unice, accesul la capitalul privat, investițiile publice și infrastructura, cercetarea și inovarea, energia, circularitatea, digitalizarea, educația și competențele, comerțul și autonomia strategică deschisă. Comunicarea din 2023 a stabilit un set de indicatori-cheie de performanță care să servească drept tablou de bord al progreselor înregistrate în ceea ce privește acești factori determinanți. Deși este prea devreme pentru a stabili tendințe stabile, raportul constată că 9 indicatori-cheie de performanță s-au îmbunătățit, față de 5 care s-au disipat; 3 sunt stabili, iar 2 nu dispun încă de date noi.

Raportul reamintește că piața unică este unul dintre cele mai mari domenii de piață integrate din lume și că stimulează economia UE cu o rezervă mare de cerere, surse de aprovizionare diversificate, oportunități de inovare și extindere a producției, drepturi sociale solide și condiții de muncă echitabile, servind în același timp drept pârghie geopolitică. Acesta subliniază necesitatea de a intensifica punerea în aplicare a normelor convenite și de a simplifica punerea lor în aplicare.

În ceea ce privește investițiile, raportul concluzionează că investițiile publice s-au redresat după nivelurile scăzute după criza financiară, parțial datorită Mecanismului de redresare și reziliență, în timp ce investițiile private rămân ridicate. Pentru a spori disponibilitatea finanțării cu capital de risc și de risc și pentru a extinde întreprinderile inovatoare, raportul recomandă consolidarea în continuare a uniunii piețelor de capital, pe baza inițiativelor deja aprobate începând din 2020. De asemenea, subliniază achizițiile publice ca instrument de sprijinire a tranziției noastre verzi și a celei digitale într-un mod strategic.

Deși prețurile ridicate la energie rămân o provocare, raportul indică măsuri importante luate în ultimii ani pentru a actualiza setul de instrumente pentru politica energetică a UE și pentru a sprijini producția de tehnologii curate din UE.

Raportul constată, de asemenea, că UE este o putere comercială majoră, reprezentând 16 % din exporturile mondiale și că comerțul continuă să fie o sursă de competitivitate. Acesta subliniază, de asemenea, necesitatea de a apăra condițiile de concurență echitabile și de a ne proteja securitatea economică.

Raportul anual privind piața unică și competitivitatea – pe baza raportării anuale introduse de Comisie în 2020 și în formatul său din 2024 ca răspuns la o solicitare din partea Consiliului European – oferă o bază pentru discuțiile din cadrul Parlamentului European, al Consiliului European și al Consiliului cu privire la modalitățile de promovare a agendei noastre privind piața unică și competitivitatea în această primăvară. Raportul precede, de asemenea, constatările așteptate din partea dlui Mario Draghi și a dlui Enrico Letta în viitoarele lor rapoarte privind viitorul competitivității europene și, respectiv, al pieței unice.

În plus, Comisia publică astăzi mai multe documente care completează Raportul anual privind piața unică și competitivitatea:

* **Două**[**documente de lucru**](https://single-market-economy.ec.europa.eu/publications/2024-annual-single-market-and-competitiveness-report_en) ale serviciilor Comisiei, dintre care primul prezintă, printre altele, informații detaliate suplimentare privind indicatorii-cheie de performanță pentru competitivitate. Celălalt prezintă constatările „Monitorului european al ecosistemelor industriale” privind tranziția verde și cea digitală la nivelul ecosistemelor industriale individuale.
* [**Tabloul de bord privind piața unică și competitivitatea**](https://single-market-scoreboard.ec.europa.eu/) din **2024 oferă**o gamă largă de date suplimentare privind integrarea pieței unice. Tabloul de bord se axează pe progresele înregistrate în punerea în aplicare a legislației UE, pe condițiile generale de afaceri, pe integrarea pieței unice și pe alte obiective de politică majore, cum ar fi creșterea economică și ocuparea forței de muncă, reziliența și economia digitală și verde.
* [**Raportul Grupului operativ pentru asigurarea respectării normelor privind piațaunică (SMET) pentru perioada 2022-2023**](https://ec.europa.eu/internal_market/smet/reports): Prezentul raport anual evidențiază activitatea SMET, în cadrul căreia Comisia și statele membre colaborează pentru a elimina barierele nejustificate de pe piața unică, cum ar fi controalele impuse profesioniștilor, barierele în calea autorizării energiei din surse regenerabile și sarcinile administrative pentru furnizorii de servicii transfrontaliere.

**Istoricul dosarului**

Raportul anual privind piața unică și competitivitatea răspunde solicitării Consiliului European din martie 2023 de a monitoriza situația pieței unice și a competitivității Europei. Acesta se bazează pe rapoartele anuale anterioare privind piața unică, astfel cum se prevede pentru prima dată în [Strategia industrială a UE](https://commission.europa.eu/strategy-and-policy/priorities-2019-2024/europe-fit-digital-age/european-industrial-strategy_en) din 2020.

În ceea ce privește etapele următoare, Consiliul European din iunie 2023 și-a anunțat, în cadrul reuniunii sale din martie 2024, planul de a organiza prima evaluare anuală a progreselor înregistrate în ceea ce privește consolidarea competitivității Uniunii și creșterea productivității și a creșterii economice.

Tabloul de bord al pieței unice a fost publicat pentru prima dată în 1997 și a fost creat inițial pentru a evalua performanța statelor membre în ceea ce privește punerea în aplicare a acquis-ului privind piața unică. Acesta a fost prelungit de-a lungul timpului pentru a acoperi utilizarea instrumentelor de guvernanță conexe. Anul acesta, acesta include noi indicatori de competitivitate, în conformitate cu Comunicarea privind competitivitatea pe termen lung.

**Pentru mai multe Informații**

[Raportul anual privind piața unică și competitivitatea (ASMCR)](https://single-market-economy.ec.europa.eu/publications/2024-annual-single-market-and-competitiveness-report_en)

[Documente de lucru ale serviciilor Comisiei care însoțesc ASMCR](https://single-market-economy.ec.europa.eu/publications/2024-annual-single-market-and-competitiveness-report_en)

[Tabloul de bord al pieței unice](https://single-market-scoreboard.ec.europa.eu/)

[Raportul Grupului operativ pentru asigurarea respectării normelor privind piața unică (SMET)](https://ec.europa.eu/internal_market/smet/reports/)

\*

Comisia raportează în legătură cu implementarea eficace a Regulamentului privind conținutul online cu caracter terorist

Comisia a adoptat un [raport](https://home-affairs.ec.europa.eu/implementation-report-terrorist-content-online-regulation_en) referitor la punerea în aplicare a [Regulamentului privind prevenirea diseminării conținutului online cu caracter terorist](https://eur-lex.europa.eu/eli/reg/2021/784/oj?locale=ro%23).

Teroriștii exploatează platformele de internet pentru a-și răspândi mesajele și pentru a intimida, a radicaliza și a recruta, precum și pentru a facilita comiterea de atacuri teroriste.

Pentru a contracara această amenințare, UE a adoptat noi norme, care au intrat în vigoare la 7 iunie 2022. Conform acestor norme, conținutul cu caracter terorist din UE trebuie să fie eliminat de platformele online în termen de o oră de la primirea unui ordin de eliminare emis de autoritățile statelor membre. Acest lucru contribuie la combaterea răspândirii ideologiilor extremiste online – ceea ce este esențial pentru prevenirea atacurilor și pentru combaterea radicalizării – protejând în același timp drepturile fundamentale.

Raportul evaluează aplicarea regulamentului de către statele membre și de către furnizorii de servicii de găzduire, precum și impactul pe care acesta l-a avut până acum pentru prevenirea diseminării conținutului online cu caracter terorist. Raportul ia în considerare impactul situației din Orientul Mijlociu asupra peisajului amenințărilor online până la 31 decembrie 2023.


În evaluarea sa, Comisia concluzionează că regulamentul s-a dovedit eficace pentru prevenirea răspândirii conținutului online cu caracter terorist. Până în prezent, 23 de state membre au desemnat autorități competente care au puterea de a emite ordine de eliminare și, începând din iunie 2022, au fost emise aproximativ 350 de ordine de eliminare.

Comisia va continua să sprijine statele membre și platformele online, inclusiv prin ateliere tehnice, pentru a asigura aplicarea deplină și rapidă a regulamentului.

\*

Fermierii europeni exceptați de la normele privind terenurile lăsate în pârloagă

Comisia Europeană a adoptat oficial un regulament care acordă agricultorilor europeni o scutire parțială de la regula condiționalității privind terenurile lăsate în pârloagă.

Aceasta urmează [propunerii Comisiei prezentate la 31 ianuarie](https://ec.europa.eu/commission/presscorner/detail/en/ip_24_582) și discuțiilor cu statele membre în cadrul reuniunilor comitetelor. Regulamentul va intra în vigoare mâine, 14 februarie, și se va aplica retroactiv de la 1 ianuarie pentru un an – și anume până la 31 decembrie 2024.

Scutirea parțială răspunde mai multor cereri de mai multă flexibilitate, astfel cum au solicitat statele membre pentru a răspunde mai bine provocărilor cu care se confruntă fermierii din UE.

În loc să păstreze terenurile lăsate în pârloagă sau să păstreze elemente neproductive pe 4 % din terenul lor arabil, fermierii din UE care cultivă culturi fixatoare de azot (cum ar fi linte, mazăre sau boabe de fava) și/sau culturi secundare fără produse de protecție a plantelor pe 4 % din terenul lor arabil vor fi considerați ca îndeplinind așa-numita cerință GAEC 8. Cu toate acestea, fermierii care decid astfel pot continua să îndeplinească cerința privind terenurile lăsate în pârloagă sau elementele neproductive.

Actul final adoptat permite, de asemenea, statelor membre să își modifice programele ecologice care sprijină zonele neproductive pentru a ține seama de scenariul de referință alternativ în cadrul condiționalității GAEC 8. O simplă notificare către Comisia Europeană va fi suficientă pentru actualizarea imediată a programelor ecologice în cauză.

Statele membre care doresc să aplice derogarea la nivel național trebuie să notifice Comisia în termen de 15 de zile de la intrarea în vigoare a regulamentului, astfel încât fermierii să poată fi informați cât mai curând posibil.

Propunerea Comisiei este atent calibrată pentru a oferi un echilibru adecvat între oferirea de ajutor și flexibilitate fermierilor care se confruntă cu numeroase provocări, pe de o parte, și protejarea biodiversității și a calității solului, pe de altă parte.

Ursula **von der Leyen, președinta** Comisiei Europene, a declarat:

*„Numai dacă fermierii noștri pot să trăiască de pe urma pământului, vor investi în viitor. Și numai dacă ne îndeplinim împreună obiectivele climatice și de mediu, fermierii vor putea continua să trăiască. Fermierii noștri sunt pe deplin conștienți de acest lucru. Această măsură oferă flexibilitate fermierilor, continuând, în același timp, să îi recompenseze pentru activitatea lor crucială de stimulare a securității alimentare și a durabilității în UE. Vom prezenta în curând mai multe propuneri pentru a contribui la atenuarea presiunii cu care se confruntă fermierii noștri.”*

**Istoricul dosarului**

Pentru a primi sprijinul PAC la care au dreptul, fermierii trebuie să respecte un set consolidat de nouă standarde benefice pentru mediu și climă. Acest principiu al condiționalității se aplică pentru aproape 90 % din suprafața agricolă utilizată în UE și joacă un rol important în integrarea practicilor agricole durabile. Acest set de standarde de bază este denumit GAEC, adică „bune condiții agricole și de mediu”.

Standardul GAEC 8 impune, printre altele, alocarea unei cote minime de teren arabil zonelor sau elementelor neproductive. Acestea din urmă se referă, de regulă, la terenurile lăsate în pârloagă, dar și la elementele de peisaj neproductive, cum ar fi gardurile vii sau arborii. Fermele cu mai puțin de zece hectare de teren arabil sunt scutite de această obligație. La 31 ianuarie, Comisia a propus să se acorde mai multă flexibilitate fermierilor din UE care primesc sprijin din partea PAC în urma acestei cerințe.

În ceea ce privește culturile secundare: acestea sunt plante care cresc între două culturi principale. Aceste culturi pot servi ca furaje pentru animale sau ca gunoi de grajd verde. Utilizarea culturilor fixatoare de azot și a culturilor secundare aduce o serie de beneficii de mediu pentru sănătatea solului, inclusiv pentru biodiversitatea solului și pentru limitarea percolării nutrienților. Culturile trebuie cultivate fără produse de protecție a plantelor pentru a menține ambiția PAC în materie de mediu.

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/